《治水必躬亲》
清代·钱泳

治水之法，既不可执一，泥于掌故，亦不可妄意轻信人言。盖地故高低，流故缓急，潴故浅深，势故曲直，非相度不得其情，非咨询不穷其致，是以必得躬历山川，亲劳胼胝。

昔海忠介治河，布袍缓带，冒雨冲风，往来于荒村野水之间，亲给钱粮，不扣一厘，而随官人役亦未尝横索一钱。必如是而后事可举也。如好逸而恶劳，计利而忘义，远嫌而避怨，则事不举而水利不兴矣。

作者简介：（1759—1844）江苏金匮人，初名鹤，字立群，号台仙、梅溪。诸生。尝客游毕沅幕中。与翁方纲、包世臣等人交游。工篆、隶、诗画，精镌碑版，学识渊博。故《履园丛话》、《说文识小录》、《梅花溪诗钞》、《兰林集》。